הקורפוס העשירי (ארצות הברית)

הקורפוס ה-10 (אנגלית: X Corps) היה קורפוס של צבא ארצות הברית שלחם במהלך מלחמת העולם השנייה ובמהלך מלחמת קוריאה.

היסטוריה

מלחמת העולם השנייה
במאי 1942 הוקם הקורפוס ה-10 בשרמן, טקסס, ולאחר אימונים במשך כשנתיים נשלח הקורפוס לזירת האוקיינוס השקט, שם לחם כחלק מהארמייה השישית במהלך המערכה בגינאה החדשה, קרב לייטה והמערכה בדרום הפיליפינים, ובשנת 1946 הושבת הקורפוס.

מלחמת קוריאה
עם פרוץ מלחמת קוריאה נשלח הקורפוס לחצי האי קוריאה שם השתתף בקרב אינצ'ון ובקרב מאגר צ'וסין, ולאחר מכן לחם הקורפוס בקרבות השונים עד לסיום המלחמה בשנת 1953.

לאחר המלחמה
לאחר המלחמה נותר הקורפוס כיחידת מילואים בארצות הברית, וב-31 במרץ 1968 פורק הקורפוס.

קישורים חיצוניים

ערכים שבהם תבנית בריטניקה אינה מתאימה
גייסות בצבא ארצות הברית במלחמת העולם השנייה
גייסות בצבא ארצות הברית